2006. júliusában második időszakát kezdte meg a válogatott irányításával, ahol José Pékermant váltotta a kapitányi poszton. Mielőtt elkezdte volna az új munkáját, még egy ideig maradt a Boca Juniorsnál, mellyel megnyerte a 2006-os Recopa Sudamericanat is a São Paulo legyőzésével. A 2007-es Copa Américan a döntőig vezette a nemzeti csapatot, ahol 3–0-s vereséget szenvedtek Brazília ellen.